Incumbensas davart la tematica mobilitad

Inoltrai alla sessiun da giuventetgna dils 22 d'avrel 2023.

Incumbensa meglieras colligiaziuns publicas ellas fracziuns:

Tut las fracziuns duein esser accessiblas cun il traffic public mintga gi silmeins treis gadas.

avonmiezgi:	denter las 07.00 e las 09.00

da miezgi:	denter las 11.00 e las 13.00

sera:		denter las 17.00 e las 20.00

Incumbensa bus per il local da giuventetgna:

Ei duei dar in bus che cursescha mintga vendergis e sonda entuorn las 22.30 naven dalla staziun da Glion ellas fracziuns giavischadas. La suprastonza communala vegn incumbensada da far in plan en tgei successiun che las fracziuns duein esser accessiblas. Ella duei verificar sch'il transport dils giuvenils dalla vischnaunca Ilanz/Glion sa succeder gratuitamein.

Motivaziun:

Il bus per il local da giuventetgna duei discargar ils geniturs, possibilitar als giuvenils dapli independenza e crear ina nova purschida per ils giuvenils. Per igl ambient eis ei medemamein d'avantatg sche buca tuts ston carrar cun igl auto privat.

Risposta dalla suprastonza communala:

Incumbensa meglieras colligiaziuns publicas ellas fracziuns:

Il studi dils uraris valeivels dad Auto da Posta Svizra muossa che las fracziuns ein accessiblas bein cun il traffic public. La pretensiun che las fracziuns ston esser accessiblas cun in auto da posta mintga gi silmeins treis gadas, numnadamein la damaun denter las 07.00 e las 09.00, da miezgi denter las 11.00 e las 13.00 sco era la sera denter las 17.00 e las 20.00, ei per gronda part ademplida. Sulettamein per la fracziun da Pigniu vegnan ils temps giavischai buca risguardai. A Ruschein ei in temps da partenza da miezgi per pauc buc ella finiastra da temps giavischada.

Cun l'introducziun da colligiaziuns publicas dalla viafier retica da mintga mes'ura ein el futur ulteriuras pusseivladads en mira. Quei lubescha d'optimar las colligiaziuns dil traffic public resp. auto da posta ellas fracziuns romontschas.

Urari actual:

Urari / temps

Ruschein

Ladir

Siat

Sevgein

Riein

Luven

Pitasch 

Duvin

Pigniu

Damaun (dallas fracziuns)
07.00 entochen 09.00

06.34/06.47

07.19/07.33

09.04/09.18

06.30/06.47

07.15/07.33

09.00/09.18

06.26/06.46

07.25/07.47

08.58/09.20

06.40/06.46

07.39/07.44

09.00/09.06

07.30/07.44

08.50/09.06

06.37/06.46

07.35/07.45

07.20/07.45

07.33/07.49

08.55/09.15

Miezgi (dallas fracziuns)
11.00 entochen 13.00

13.04/13.18

13.00/13.18

12.53/13.15

11.15/11.19

11.05/11.19

12.10/12.20

12.52/13.15

12.26/13.15

10.55/11.15

Miezgi (da Glion)

11.00 entochen 13.00

12.00/12.10

12.00/12.18

11.35/11.56

12.00/12.04

12.00/12.14

12.00/12.09

12.00/12.16

12.35/13.03

12.00/12.25

10.35/10.54

Sera (da Glion)

17.00 entochen 20.00

17.35/17.45
18.35/18.45

17.35/17.53
18.35/18.53

17.35/17.56

18.35/18.56

17.35/17.39

18.46/18.49

17.35/17.49

18.46/18.59

17.35/17.44

18.35/18.44

20.35/20.42

17.35/17.50

17.35/18.03

15.35/15.54

Per ils motivs presentai vesa la suprastonza communala negin basegn d'agir en quella tematica.

Incumbensa bus per il local da giuventetgna:

La vischnaunca Ilanz/Glion ha 13 fracziuns. Las fracziuns da Castrisch, Glion, Schnaus/Strada e Rueun sesanflan all'axa principala dil traffic public e san vegnir contonschidas cumadeivlamein cun tren, auto da posta e velo entochen suenter las 20.30. Il bus da notg vess da vegnir introducius per las fracziuns da Pigniu, Siat, Ruschein, Ladir, Sevgein, Riein, Pitasch, Duvin e Luven. Las singulas fracziuns ein lunsch ina ord l'autra. Da Pigniu a Duvin per exempel 20 kilometers, da Siat a Luven 12 kilometers. La gruppa da clients fussen scolaras e scolars ella vegliadeetgna denter 12 e 16 onns. Giuvenils sur 16 onns van per regla pli gitg che tochen las 22.30 en sortida e van tenor experientscha buca mo a Glion en sortida. In bus da notg che stuess survir tut las fracziuns duront igl entir onn ils vendergis e las sondas caschunass cuosts enorms (mira ils cuosts dallas Steila Surselva cheusut). Quels stessan en negina relaziun cun ils passagiers transportai. Il bus da notg manass probablamein per gronda part sulettamein 2-3 passagiers. Bia giuvenils dil scalem superiur ein naven da 14 onns savens sin viadi cun il moped. Els crodan naven sco utilisaders pusseivels dil bus da notg. Aschia restan buca biars giuvenils dallas fracziuns sco utilisaders potenzials dil bus da notg, sch'ins quenta che 30 scolaras e scolars ord las fracziuns visetan actualmein la scola superiura.

Ei fuss perquei pli raschuneivel da garantir en cass d'occurrenzas specialas in menaschi da bus ellas fracziuns per ils giuvenils che van a scola. Aschia savess la relaziun denter ils cuosts ed il nez vegnir optimada. Tgeininas occurrenzas che quei fuss, stuess vegnir eruiu aunc pli exact.

Per ils giuvenils sur 16 onns exista la purschida dalla Steila Surselva che vegn finanziada dalla regiun Surselva. Quei bus da notg ei vegnius creaus per giuvenils che vulan ir en sortida la fin d'jamna en Surselva. La Steila Surselva circulescha duront la stagiun principala d'unviern mintga sonda naven dallas 19.00 entochen las 05.00 denter Glion e Sedrun, Glion e Vrin sco era denter Glion e Sursaissa. Da niev va ella era da Glion a Cuera ed anavos. La carta da fauturas e fauturs cuosta CHF 50.00 e sa vegnir duvrada nunlimitadamein duront ils temps menziunai ella Surselva sco era per ils viadis a Cuera. Il bus da notg circulescha duront la stagiun principala d'unviern duront ver 20 fins d'jamna naven dall'entschatta december entochen fin mars.

Sco la grafica cheu survart muossa, importan ils cuosts per la purschida en media rodund CHF 65'000.00. L'utilisaziun dil bus da notg ei sereducida cuntinuadamein ils davos onns avon la pandemia. Igl onn 2009/2010 cun las frequenzas las pli aultas ein en media 488 viadis per notg vegni registrai. Igl onn 2018/2019 era quei aunc en media 179 viadis ed igl onn 2019/2020 aunc en media 151 viadis per notg. Las pli aultas frequenzas crodan ultra da quei ord l'experientscha el temps da tscheiver. Igl onn 2022/2023 ein grondas frequenzas vegnidas registradas sil tschancun da Glion/Cuera. La gronda part dils passagiers ei entrada e sortida ella destinaziun turistica da Laax e Flem. Quei lai supponer che biars hosps da vacanzas han fatg diever dalla purschida dil bus da notg. Il menaschi dalla Steila Surselva ei staus sur tut ils onns in grond deficit.

Per ils motivs presentai ha la suprastonza communala decidiu unanimamein da refusar l'introducziun d'in bus da notg che cursescha mintgamai il vendergis e la sonda dallas 22.30 en tut las fracziuns. La suprastonza communala ei denton promta da sclarir sch'ei vegness giavischau in bus da notg ellas fracziuns duront eveniments specials per giuvenils che van a scola.

Proposta suprastonza communala:

Sin fundament dallas explicaziuns precedentas e sebasond sin art. 31 e 32 digl uorden parlamentar fa la suprastonza communala la proposta da refusar las incumbensas pertuccont la tematica mobilitad.

	Ilanz/Glion, ils 14 d'uost 2023	Suprastonza communala Ilanz/Glion

1

1